CAIET DE SARCINI

achiziţie carburanţi cu livrare la pompă, pe bază de carduri

1.1.Generalităţi

Caietul de sarcini constituie ansamblul cerinţelor pe baza căruia se elaborează propunerea tehnică privind livrarea de carburant pentru autoturismele autorităţii contractante prin sistemul de carduri de credit, cu posibilitatea de a alimenta carburant (motorină, benzină şi gaz petrolier lichefiat) în toate staţiile operatorului economic.

Tipuri de carburant solicitate: motorină, benzină şi gaz petrolier lichefiat

Nr de carduri: 10 carduri aferente unui număr de 10 autovehicule la care se adauga 30 buc pentru autovehicule active pe perioada FITS 2024 care au cota de circa 30.000,00 litri de carburant până la 31.12.2024.

Nivelul de calitate al combustibililor auto trebuie să îndeplinească condiţiile de introducere pe piaţă a benzinei şi a motorinei (Standarul european EN228/IULIE 2008, Standardul roman SREN228/decembrie 2008 şi Hotărârea Guvernului nr. 928/2012). În cazul înlocuirii sau modificării ulterioarea acestor hotărâri sau ordonanţe ale guvernului pe parcursul anului 2024, nivelul de calitate al combustibililor auto ce se vor livra la staţie va trebui să fie în conformitate cu noile cerinţe de la data intrării în viguare a acestora. Furnizorul are obligaţia de a garanta că produsele furnizate sunt de calitate foarte bună şi respectă normele de poluare.

Furnizorul va prezenta o declaraţie pe propria răspundere cu privire ia faptul că tipul de carburant achiziţionat de autoritatea contractantă respectă standardele de calitate impuse de legislaţia în vigoare pentru a fi distribuite pe piaţă (standard european sau român) şi asigură funcţionarea autovehiculelor proprii la parametrii tehnici impuşi de fabricant. Furnizorul îşi asumă întreaga responsabilitate pentru calitatea produselor ofertate.

Cardurile de credit vor fi emise gratuit pentru fiecare autoturism, cu plafon valoric şi se vor identifica prin numărul de înmatriculare şi numele autorităţii contractante. Furnizorul va pune la dispoziţia autorităţii contractante instrucţiunile de folosire a cardurilor. Autoritatea contractantă îşi rezervă dreptul de a suplimenta/diminua numărul de carduri în cazul suplimentării/diminuării numărului de autoturisme. Furnizorul trebuie sa aibă posibilitatea informării autorităţii contractante asupra consumului exact de carburant indicând: locaţia, data, ora, minutul, tipul de carburant, valoare carburant achiziţionat, subtotal pe card şi total general.

Furnizorul va acorda permanent autorităţii contractante posibilitatea accesării gratuit, on-line, a informaţiilor privind situaţia detaliată a tuturor achiziţiilor efectuate de fiecare autoturism. Orice schimbare de card din iniţiativa furnizorului, înainte de expirarea termenului de valabilitate, va fi efectuată gratuit. Furnizorul are obligaţia de a pune la dispoziţia autorităţii contractante, permanent, o linie telefonică pentru sesizarea pierderii/furtului cardului sau efectuarea de operaţiuni frauduloase. în cazul sesizării unei astfel de situaţii, furnizorul are obligaţia blocării imediate a cardului. Furnizorul va păstra confidenţialitatea informaţiilor cu privire la emiterea cardurilor precum şi a ceior privind tranzacţiile efectuate de către fiecare autoturism. La alimentarea fiecărui autoturism cu carburant, furnizorul va emite bon fiscal.

1.2.Caracteristici minimale ale sistemului de carduri prin care se doreşte să fie achiziţionat carburantul Cardul de credit va conţine microcip încorporat şi bandă magnetică şi va fi securizat cu cod PIN; Cardurile se vor putea utiliza pentru achiziţia oricărui tip de carburant din staţiile furnizorului.

Cardurile trebuie să poată funcţiona cu:

* limită valorică individuală;
* setarea tipului de carburant alimentat: benzină / motorină / gaz petrolier lichefiat.

Cardurile trebuie să poată fi personalizate în funcţie de cerinţele achizitorului:

* pe numărul autoturismului;
* pe numele autorităţii contractante.

Cardurile vor putea fi blocate/deblocate prin intermediul aplicaţiei online sau la solicitarea responsabilului de parc auto al autorităţii contractante, urmând să fie transmisă solicitarea scrisă în termen de 24 ore. Limita cardurilor va putea fi modificată prin intermediul aplicaţiei online sau la solicitarea responsabilului de parc auto al autorităţii contractante.

1.3. Controlul consumului de carburant.

- Utilizatorul cardului va putea autoriza, prin introducerea codului PIN, fiecare plată a carburantului alimentat.

- Toate informaţiile referitoare la tranzacţiile (alimentările) efectuate cu cardurile aflate in posesia autorităţii contractante să se regăsească pe desfăşurătorul tranzacţiilor.

1.4. Locul,termenul de livrare şi recepţia produselor

Cardurile vor fi livrate la sediul autorităţii contractante. Produsele petroliere vor fi achizitionalte direct de la staţiile furnizorului.

Cantităţile din caietul de sarcini sunt orientative, achiziţia lor făcându-se în funcţie de necesităţile achizitorului.

1.5. Perioada de derulare a contractului

Furnizarea combustibililor pe baza cardurilor personalizate se va efectua pe baza unui contract de furnizare. Contractul de achiziţie va fi încheiat în lei. Contractul se va derula până la data de 31.12.2024, cu posibilitatea de prelungire cu până la 01.04.2025 , sub rezerva fondurilor bugetare alocate pentru anul 2025.

1.6. Termene

Furnizorul va permite alimentarea autoturismelor în staţii, non-stop, pe toată perioada de derulare a contractului.

Data emiterii facturii: ultima zi a fiecărei luni. Factura va fi însoţită de Desfăşurătorul tranzacţiilor pentru luna facturată, pe fiecare număr de autoturism. Plata se face în maxim 30 de zile de la facturare.

Intocmit Dir Tehnic

Daniel Gheorghita